Aalborgs Stifts Adresseavis, 1825-10-26
Under Rubriken: Theaternyt, har Kjøbenhavns Morgenblad No. 121 følgende Efterretning: Det glæder os at kunne betroe vore smukke Læserinder et Par smaae Hemmeligheder, som vi ere komne efter, angaaende de Planer, der skulle være i Gjære til Dandsens Ophielpning ved vor Scene. Den vigtigste af disse er udentvivl en almindelig Forkortelse af det qvindelige Dandsepersonales - Skjørter, med hvilke en Forlængelse af vore interessante Entreer, Divertissements og smaae Balletter vil staae i umiddelbar Forbindelse. Jngen geistlig Person vil, som en Følge af denne Forholdsregel, blive tilstædet Adgang til Skuespilhuset, uden at han i Forveien har stillet tilbørlig Sikkerhed for, og beviist, at han ikke staaer under SkjørteRegimente. Ved den store Opera i London skal, efter Forlydende, være ansat en Committee af sex Riddere af Hose baands-Ordenen, for at regulere denne deelicate Sag, forsynede med Fuldmagt til at bestemme de Muslin Skjørters ne plus ultra, saavelsom Materialets behørige Grad af Gjennemsigtighed - en lignende Committee skal her være under Ventilation, hvis Medlemmer imidlertid endnu ikke ere bestemte. For at møde vort Publikums Attraa efter at see lange Pirouetter, vil efter Forlydende, Maskinmesteren blive beordret til at lade forfærdige nogle Figurer, af Form og Dragt liig vore Solodandsere, som ved et eget Maskinerie snurre rundt paa et Been, som en Spindekone, saalænge det maatte forlanges og lige indtil Dækket falder, og for at tilfredsstille det almindelige Raserie efter at see høie Spring, siger man, at der skal være forskreven en italiensk Dandser, der, fornemmelig ved sin Contract har forpligtet sig til at springe saa høit, at han ikke vil komme ned igjen førend Tilskuerne udtrykkelig forlange det. - Nogle have staaet i den Formening, at Componisten Han deel har dreven den efterlignende Harmonie alt for vidt, da han forsøgte ved Lyd at udtrykke Lysets Skabelse og Himlens Barmhiertighed, ligesaa fuldt som Frøernes Hoppen og Fluernes Surren, medens han i sin Josua har søgt ved Harmonien af een langt udstrakt Node at udtrykke Standsningen af Verdens store Lys, eller med andre Ord, at faae Tilhørerne til at høre Solen staae stille. Men man vil maaskee endnu i denne Vinter her faae at høre en Opera, hvis Componist har overgaaet Alt dette, og som ikke allene har sat en Hovedpine saa fortræffeligt i Musik, at Enhver af Tilhørerne øieblikkelig vil kunne føle den saa naturligt som om den sad i hans egne Kjæver, men hvem det endog er lykkedes, paa Øret at udtrykke Hypothenussen af en Triangel, og ved Lyd allene at vække den livligste Fornemmelse af den eiendommelige Lugt, der følger med den store Tromme. - Ogsaa skal man have besluttet at bringe paa Scenen et Compagnie Brolæggere, der efter Takten af Musiken skulle lade deres Jomfruer falde paa virkelige Kampestene, og i Finalerne, hvor en betydelig Knaldeffekt udfordres, at lade springe et Par Gasometre. Dersom det er sandt, at Amphion har rykket Stene op med Musik, er det vistnok høist tilladeligt, at slaae dem i Stykker til samme Accompagnement, og der vil lettelig findes Folk nok, der ville resikere deres Liv ved at styre Gaasometrernes Explosion, naar de paa en passende Maade opmuntres dertil ved smaae Livrenter af Theatrets Understøttelseskasse, der fordobles i Dødstilfælde.